
RAPORT DE SPECIALITATE
privind aprobarea Studiului de Fezabilitate și a indicatorilor tehnico-economici pentru obiectivul de investiție “SISTEM COMUNAL INTEGRAT PENTRU COLECTAREA ȘI VALORIFICAREA GUNOIULUI DE GRAJD – U.A.T. COMUNA ION CORVIN, JUD. CONSTANȚA” prin planul național de redresare și reziliență -apelurile de proiecte PNRR/2023/C3/S/I.2.A-B


Analizând proiectul de hotărâre inițiat de primarul comunei Ion Corvin, județul Constanța am constatat că sunt îndeplinite condițiile de fond și de formă ale proiectului de hotărâre, respectiv:
- s-au respectat normele de tehnică legislativă pentru elaborarea proiectului de hotărâre, respectiv prevederile Legii nr.24/2000, republicată cu modificările și completările ulterioare;
-  este inițiat de primar conform prevederilor art. 136 alin. (l) din Ordonanța de Urgență nr. 57/2019 privind Codul Administrativ;
- este elaborat în baza prevederilor Hotărârii de Guvern cu nr. 907 din 29 noiembrie 2016 privind etapele de elaborare și conținutul cadru al documentațiilor tehnico-economice aferente  obiectivelor/proiectelor de investiții finanțate din fonduri publice, prevederilor art. 44 din Legea nr. 273/2006 privind finanțele publice locale, cu modificările și completările ulterioare și prevederilor Ordinului nr. 2443/2023 pentru aprobarea Ghidului specific privind condițiile de accesare a fondurilor europene aferente Planului național de redresare și reziliență în cadrul apelului de proiecte PNRR/2023/C3/S/I.2.A-B, pentru subinvestiția I2.A-B "Sisteme integrate de colectare și valorificare a gunoiului de grajd", investiția I2. "Dezvoltarea infrastructurii pentru managementul gunoiului de grajd și al altor deșeuri agricole compostabile", componenta C3 - Managementul deșeurilor.
În prezent a fost recepționată Documentația de avizare a lucrărilor de intervenții, precum și indicatorii tehnico-economici și devizul general actualizat, pentru obiectivul de investiții, acestea trebuind a fi aprobate conform prevederilor Hotărârii de Guvern cu nr. 907 din 29 noiembrie 2016 privind etapele de elaborare și  conținutul - cadru al documentațiilor tehnico-economice aferente obiectivelor/proiectelor de investiții finanțate din fonduri publice, iar acestea trebuiesc supuse aprobării autoritații deliberative.
Ținând cont de cele menționate mai sus s-a elaborat proiectul de hotărâre, cu propunerea de a fi  înaintat Consiliului local al Comunei Ion Corvin spre aprobare în ședință.

